กฎกระทรวงกำหนดเจ้าหน้าที่ผู้รักษาความปลอดภัยในอากาศยาน พ.ศ. 2567กฎกระทรวง กำหนดเจ้าหน้าที่ผู้รักษาความปลอดภัยในอากาศยาน พ.ศ. ๒๕๖๗อาศัยอำนาจตามความในมาตรา ๖ วรรคหนึ่ง และมาตรา ๓๘ วรรคสอง แห่งพระราชบัญญัติว่าด้วยความผิดบางประการต่อการเดินอากาศ พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้มาตรา 1 ข้อ ๑ เจ้าหน้าที่ผู้รักษาความปลอดภัยในอากาศยานต้อง (๑) เป็นข้าราชการทหารหรือข้าราชการตำรวจซึ่งมีอายุไม่เกินห้าสิบปี (๒) มีทักษะทางสังคมและการสื่อสารที่ดีมาก (๓) มีความสามารถในการจัดการกับความเครียด (๔) มีความจำและจดจ่อต่อการปฏิบัติงานได้เป็นอย่างดี (๕)มาตรา 1 มีความสามารถในการปฏิบัติงานโดยลำพังและปฏิบัติงานเป็นทีม (๖) มีความมั่นใจและมีความสามารถที่จะปฏิบัติงานได้อย่างมีประสิทธิภาพ (๗) มีบุคลิกภาพที่ดีและมีการแสดงออกที่เหมาะสม (๘) มีทักษะในการจัดการภายใต้สถานการณ์ที่อันตราย (๙) ไม่เป็นผู้มีประวัติเกี่ยวข้องกับการใช้สารเสพติดหรือสารออกฤทธิ์ต่อจิตประสาทมาตรา 1 (๑๐) ไม่เป็นผู้อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อนตามกฎหมาย การทดสอบตาม (๒) ถึง (๘) ให้เป็นไปตามวิธีการที่ผู้อำนวยการสำนักงานการบินพลเรือนแห่งประเทศไทยกำหนดมาตรา 2 ข้อ ๒ เจ้าหน้าที่ผู้รักษาความปลอดภัยในอากาศยานต้องผ่านการตรวจสอบ ทดสอบ และการฝึกอบรม ดังต่อไปนี้ (๑) ผ่านการตรวจสอบประวัติอาชญากรรมซึ่งเป็นไปตามเงื่อนไขการตรวจสอบประวัติตามเอกสารแนะนำว่าด้วยการตรวจสอบประวัติการรักษาความปลอดภัยที่ผู้อำนวยการสำนักงานการบินพลเรือนแห่งประเทศไทยกำหนด (๒)มาตรา 2 ผ่านการฝึกอบรมตามหลักสูตรเจ้าหน้าที่ผู้รักษาความปลอดภัยในอากาศยานจากหน่วยงานของรัฐที่มีความเชี่ยวชาญเฉพาะสำหรับการฝึกอบรมเจ้าหน้าที่ผู้รักษาความปลอดภัยในอากาศยาน (๓) ผ่านการทดสอบความรู้ทั่วไปและความรู้ทางเทคนิค ตามวิธีการที่ผู้อำนวยการสำนักงานการบินพลเรือนแห่งประเทศไทยกำหนดมาตรา 3 ข้อ ๓ การฝึกอบรมตามหลักสูตรเจ้าหน้าที่ผู้รักษาความปลอดภัยในอากาศยานตามข้อ ๒ (๒) ต้องผ่านการฝึกอบรมทั้งภาคทฤษฎีและภาคปฏิบัติ โดยการฝึกภาคปฏิบัติต้องฝึกในสถานที่และสถานการณ์เสมือนจริง หลักสูตรที่ต้องผ่านการฝึกอบรมตามวรรคหนึ่ง ประกอบด้วย (๑) ความรู้ทั่วไปเกี่ยวกับ (ก)มาตรา 3 หน่วยงานที่เกี่ยวข้องกับการปฏิบัติหน้าที่ของเจ้าหน้าที่ผู้รักษาความปลอดภัยในอากาศยาน การติดต่อบุคคลและหน่วยงานที่ทำหน้าที่อำนวยความสะดวกและสนับสนุนในการปฏิบัติงานของเจ้าหน้าที่ผู้รักษาความปลอดภัยในอากาศยาน การปฏิบัติการบินของผู้ดำเนินการสนามบินและผู้ดำเนินการเดินอากาศมาตรา 3 บทบาทและหน้าที่ของผู้ควบคุมอากาศยานและสมาชิกลูกเรือ รวมทั้งแผนการบินและสนามบินสำรอง (ข) การออกและตรวจสอบบัตรโดยสาร และการแสดงตนเพื่อขึ้นเครื่อง การเคลื่อนไหวของผู้โดยสาร สัมภาระ สินค้า ไปรษณียภัณฑ์ก่อนขึ้นอากาศยาน และกฎระเบียบเกี่ยวกับหนังสือเดินทาง การตรวจลงตรา และศุลกากร (ค)มาตรา 3 ความรู้เกี่ยวกับความตกลงว่าด้วยการจัดให้มีเจ้าหน้าที่ผู้รักษาความปลอดภัยในอากาศยานรวมถึงการพกพาอาวุธระหว่างบินซึ่งจัดทำเป็นความลับของประเทศไทยกับประเทศที่ผู้ดำเนินการเดินอากาศจะใช้เป็นจุดแวะพักระหว่างทาง และจุดหมายปลายทาง รวมถึงประเทศที่อาจมีการขอใช้สนามบินสำรองในกรณีฉุกเฉิน (๒)มาตรา 3 ความรู้ทางเทคนิคเกี่ยวกับ (ก) วิธีการสังเกตการณ์และการตรวจตรา การประเมินสถานการณ์ การจัดการกับบุคคลที่มีพฤติกรรมก่อกวนและมีอาการคุ้มคลั่ง การควบคุมตัวผู้ต้องสงสัยหรือผู้ก่อเหตุ และกฎหมายเกี่ยวกับการควบคุมตัวผู้ต้องสงสัยหรือผู้ก่อเหตุ รวมทั้งการสื่อสารโดยใช้สัญลักษณ์และการสื่อสารในทางลับ (ข)มาตรา 3 การใช้อาวุธปืนขั้นสูงและการต่อสู้โดยใช้อาวุธ ที่ไม่เป็นอันตรายแก่ชีวิต อากาศยาน หรืออุปกรณ์อื่นใด รวมทั้งสถานที่และขั้นตอนในการจัดเก็บอาวุธที่ใช้ในการปฏิบัติหน้าที่ (ค) การป้องกันตัว การต่อสู้โดยไม่ใช้อาวุธ และการต่อสู้ระยะประชิดตัว (ง) โครงสร้างภายนอกและภายในอากาศยาน แบบ รุ่น และสมรรถนะของอากาศยานมาตรา 3 อุปกรณ์และเครื่องมือที่อยู่ภายในห้องโดยสาร รวมทั้งการนำอุปกรณ์และเครื่องมือดังกล่าวมาใช้ประโยชน์ในระหว่างปฏิบัติหน้าที่ ตลอดจนวิธีการตรวจค้นอากาศยาน (จ) การปฏิบัติงานภายในพื้นที่จำกัด และปัจจัยที่มีผลต่อมนุษย์ภายใต้สภาวะความดันอากาศและระดับออกซิเจนในห้องโดยสารที่อยู่ในระดับต่ำมาตรา 3 รวมทั้งการปฏิบัติเมื่อเกิดเหตุฉุกเฉินและการอพยพ (ฉ) การจำแนกประเภทระเบิดแสวงเครื่อง สิ่งของต้องห้าม และวัตถุอันตรายที่ห้ามนำขึ้นอากาศยาน และแนวทางปฏิบัติในกรณีที่พบวัตถุระเบิดบนอากาศยาน รวมทั้งการเคลื่อนย้ายวัตถุระเบิดนั้นไปไว้ในตำแหน่งที่เสียหายน้อยที่สุดในอากาศยาน (ช)มาตรา 3 การบังคับใช้กฎและระเบียบที่เกี่ยวข้องกับการปฏิบัติหน้าที่ในช่วงเวลาที่อากาศยานทำการบินอยู่ในอาณาเขตของประเทศไทยและเหนือเขตทะเลหลวงให้ไว้ ณ วันที่ ๑๙ พฤศจิกายน พ.ศ. ๒๕๖๗ สุริยะ จึงรุ่งเรืองกิจ รัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๘ แห่งพระราชบัญญัติว่าด้วยความผิดบางประการต่อการเดินอากาศ พ.ศ. ๒๕๕๘ บัญญัติให้ผู้ที่จะได้รับการแต่งตั้งให้เป็นเจ้าหน้าที่ผู้รักษาความปลอดภัยในอากาศยาน โดยคำแนะนำของปลัดกระทรวงกลาโหมและผู้บัญชาการตำรวจแห่งชาติเพื่อป้องกันและปราบปรามการกระทำผิดในอากาศยานในระหว่างการบิน ต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้